Վիրահայոց թեմի երիտասարդության հարցերի բաժինը (տնօրեն՝ Վալերի Բադալյան) ավանդույթի համաձայն, մեծ ակտիվությամբ մասնակցեց ՀՀ սփյուռքի նախարարության Սփյուռքի երիտասարդների հայրենաճանաչության «Քայլ դեպի տուն» ծրագրին: 65 երիտասարդներ (Մառնեուլի, Բոլնիսի, շրջաններից և Ռուսթավի ու Թբիլիսի քաղաքներից) ընդգրկվեցին ծրագրին: Ժամանակին և լավ իրականացված նախապատրաստական-կազմակերպչական աշխատանքի արդյունքում, Վիրահայոց թեմը ներկայացնող խմբերը աչքի ընկան բարձր կարգապահությամբ, ազգագրական մշակույթի իմացությամբ և օրինակելի վարքով: